ทนายความของนางเมิ่ง หว่านโจวได้ฟ้องร้องรัฐบาลแคนาดา
ทนายความของนางเมิ่ง หว่านโจว ผู้บริหารระดับสูงของบริษัทหัวเว่ย เทคโนโลยี ได้ฟ้องร้องรัฐบาลแคนาดา เจ้าหน้าที่ตรวจคนเข้าเมือง และเจ้าหน้าที่ตำรวจ ที่ร่วมกันจับกุมตัวและสอบสวนนางเมิ่งเป็นเวลากว่า 3 ชั่วโมง ซึ่งเป็นการละเมิดสิทธิ์พื้นฐานของเธอ
เมื่อวันศุกร์ที่ผ่านมา กระทรวงยุติธรรมของแคนาดาได้อนุญาตให้มีการส่งตัวนางเมิ่งไปดำเนินคดีในสหรัฐ โดยทางกระทรวงระบุว่า การตัดสินใจดังกล่าวเป็นผลจากการตรวจสอบหลักฐานอย่างละเอียดและรอบคอบในคดีที่เกี่ยวกับนางเมิ่ง แต่ทีมทนายความของนางเมิ่งได้แสดงความผิดหวังกับการตัดสินใจของแคนาดาในการส่งตัวนางสาวเมิ่งในฐานะผู้ร้ายข้ามแดนไปดำเนินคดีในสหรัฐ